
OPĆINSKO VIJEĆE OPĆINE JELENJE
KLASA: 023-01/17-01/5
URBROJ: 2170/04-01-15-14

Dražice, 12. prosinca  2017.

Na temelju članka 65. stavak 3. Zakona o šumama (»Narodne novine« broj 140/05, 82/06, 129/08, 80/10, 124/10, 25/12. i 68/12. 148/13, 94/14),  članak 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) – u daljnjem tekstu: Zakon, i članka 18. Statuta Općine Jelenje (»Službene novine Primorsko-goranske županije« broj 33/09, 13/13, 6/16 i 17/17), Općinsko vijeće Općine Jelenje na 5. sjednici održanoj 12. prosinca 2017.  donijelo je
P R O G R A M
utroška sredstava šumskog doprinosa 

Općine Jelenje za 2018. godinu
Članak 1.

Ovim Programom utvrđuje se visina prihoda i utrošak sredstava ostvarenih temeljem uplate šumskog doprinosa u Proračunu Općine Jelenje za 2018. godinu.



Članak 2.

U 2018. godini planira se prihod od šumskog doprinosa u iznosu od 115.000,00 kuna.


Članak 3.

Sredstva iz članka 2. ovog Programa utrošiti će se za održavanje i izgradnju komunalne infrastrukture na području Općine Jelenje u 2018. godini.



Članak 4.

Ovaj Program izvršavati će se ovisno o prilivu sredstava u Proračun Općine Jelenje, te se tijekom godine može mijenjati i dopunjavati ovisno o raspoloživim sredstvima. 

Nalogodavac za izvršenje ovog Programa je općinski načelnik u cijelosti.

Članak 5.

O izvršenju ovog Programa Općinski načelnik podnijeti će izvješće Općinskom vijeću u prvom tromjesečju nakon isteka godine na koju se ovaj Program odnosi.
 

Članak 6.

Program stupa na snagu osmog dana od dana objave u »Službenim novinama Općine Jelenje“,  a primjenjivat će se od 01.1.2018. god.
                                                        PREDSJEDNIK OPĆINSKOG VIJEĆA
                                                         Luka Zaharija

